Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 495

(1) bekezdése értelmében legalább háromévenként értékelni kell a NAT bevezetésével és alkalmazásával kapcsolatos tapasztalatokat. A módosított NAT elfogadása után a közoktatási intézmények felülvizsgálják saját pedagógiai programjukat, ill. helyi tantervüket (melyet a fenntartó hagy jóvá). 2004 szeptemberében bevezetik a felülvizsgált NAT-ot és a helyi tantervet az elsõ évfolyamon. A kerettantervek a pedagógiai programok felülvizsgálatát segítik elõ. Ajánlást tartalmaznak a „nevelés és oktatás céljára, a tantárgyak rendszerére, az egyes tantárgyak témaköreire, a témakörök tartalmára, a tantárgyak évfolyamonkénti követelményeire, a követelmények teljesítéséhez rendelkezésre álló idõkeretre, az iskolai egészségfejlesztéssel, a fogyasztóvédelemmel, környezetvédelemmel összefüggõ feladatok végrehajtására”. A kerettanterv kidolgozása során a korszerû ismeretkörök beemelésére, a készség és képesség jellegû követelmények elõtérbe állítására, valamint az irreálisan szélesre duzzadt ismeretanyag csökkentésére törekedtek a készítõk. Fontos szempont, hogy a NAT által képviselt fejlesztõközpontúság ne sikkadjon el, ill. közvetlenül is hasznos szakmai segítséget nyújtson a kerettanterv a pedagógusoknak a fejlesztési követelmények megvalósulását szolgáló feladatok differenciált megtervezéséhez. (Lásd a közoktatásról szóló 1993. évi törvényt!) Ezeket a gondolatokat magunkévá téve alakítottuk ki kerettantervi ajánlásunkat, mellyel a tanulók iskola- és programváltásának gondját is megoldjuk, azaz az átjárhatóságot biztosítjuk az egyes iskolatípusok között. Bár a kerettantervi ajánlások csak 4. osztálytól határoznak meg célokat és feladatokat, az egyéb feltételek fennállása esetén az iskolának lehetõsége van már az 1. osztálytól kezdve az idegen nyelv oktatását megszervezni. Tantervünk használható – szándékunk szerint – a magyar közoktatás bármely iskolatípusában, az iskolai oktatás általános mûveltséget megalapozó szakaszában az 1–8. évfolyamon, a hatosztályos gimnázium 7– 8., a nyolcosztályos gimnázium 5– 8. évfolyamán is. A javasolt kerettanterv olyan átlagos adottságú iskolákban alkalmazható, ahol a minõséget és a hatékonyságot célozzák meg. Továbbra is széles körû szabadságot biztosít a jelen tantervet helyi tantervként alkalmazó iskolák, pedagógusok számára. A tantervhez tankönyvcsalád-, ill. taneszköz javaslat is tartozik. Alapelvek, célok Jelen tanterv célja, hogy a 2003. december 17-i kormányrendelet (243/2003.) figyelembevételével hathatós segítséget nyújtson az iskolák helyi tantervének felülvizsgálatához, módosításához. „A tartalmi szabályozást a NAT úgy valósítja meg, hogy az egységesítést szolgáló közös alapra az iskolák, a pedagógusok, a tanulók sokféle, differenciált tevékenysége épülhessen. Kiemeli a kommunikációs, a narratív, a döntési, a szabálykövetõ, a lényegkiemelõ, az életvezetési, az együttmûködési, a problémamegoldó, a kritikai, valamint a komplex információk kezelésével kapcsolatos képességeket. Korunkban az emberiség tudása korábban soha nem látott mértékben növekedett. A NAT-ban képviselt értékek, a fejlesztési feladatok és az ezekre épülõ differenciálás egyaránt azt a célt szolgálják, hogy a tanulók… minél teljesebben bontakoztathassák ki személyiségüket.” (Melléklet a 243/2003. sz. kormányrendelethez, M. Közlöny, 2003/147. sz.) Német nyelv mint idegen nyelv az oktatás alapozó szakaszában, az általános iskola alsó és felsõ tagozatában Éves óraterv Évfolyam Heti óraszám kétszer fél óra (a szabadon választott órák terhére) Éves óraszám

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes